钦定古今图书集成/明伦汇编/氏族典/第602卷 > 《凌迪知万姓统谱》 > 长孙晟
## 钦定古今图书集成/明伦汇编/氏族典/第602卷 > 《凌迪知万姓统谱》 > 长孙晟

按《隋书长孙览传》：“炽弟晟，字季晟，性通敏，略涉书记，
善弹工射，趫捷过人。年十八，为司卫上士。高祖一见，
深嗟异焉。宣帝时，突厥摄图请婚于周，以赵王招女
妻之，因遣晟副汝南公宇文神庆，送千金公主至其
牙，前后使人数十辈，摄图多不礼，见晟而独爱焉。大
业三年，炀帝幸榆林，欲出塞外，陈兵耀武，恐染干惊”
惧，先遣晟往喻旨，称述帝意。染干举国就役，而开御
道，帝益嘉焉。除右骁卫将军。五年，卒，时年五十八。贞
观中，追赠司空、上柱国、齐国公，谥曰献。少子无忌嗣。